NOTA DE FUNDAMENTARE
[bookmark: _Hlk194992246]la proiectul hotărârii Guvernului cu privire la aprobarea Procedurii de  demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate (619/MIDR/2026)

	1. Denumirea autorului și, după caz, a participanților la elaborarea proiectului

	Ministerul Infrastructurii și Dezvoltării Regionale.

	2. Condițiile ce au impus elaborarea proiectului de act normativ și finalitățile urmărite

	2.1 Temeiul legal sau, după caz, sursa proiectului actului normativ

	      Proiectul Hotărârii Guvernului privind aprobarea Procedurii de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate este elaborat în temeiul prevederilor art. 91 alin. (1) pct. 5), alin (10) din Codul transportului feroviar nr. 19/2022, care indică măsurile necesare pentru identificarea, evaluarea și controlul riscurilor privind siguranța circulației feroviare, inclusiv prin cooperare reciprocă și prin implementarea sistemelor de management al siguranței. 
      Sursa proiectului o constituie Recomandarea Comisiei din 18 noiembrie 2014 (2014/881/UE, CELEX: 32014H0881) privind procedura de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate, care este transpusă prin prezentul act normativ.
      Totodată, proiectul ține cont de principiile stabilite în legislația Uniunii Europene privind interoperabilitatea sistemului feroviar, inclusiv cele prevăzute de Directiva  (UE) 2016/797.

	2.2 Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative 

	      În prezent, cadrul normativ național în domeniul interoperabilității sistemului feroviar este stabilit prin Codul transportului feroviar nr. 19/2022 și Hotărârea Guvernului nr. 725/2024 privind aprobarea Regulamentului de interoperabilitate a sistemului feroviar, care reglementează cerințele generale aplicabile subsistemelor feroviare și condițiile de conformitate cu specificațiile tehnice de interoperabilitate (STI).
     Deși aceste acte normative stabilesc cadrul general privind interoperabilitatea și procedura de verificare „CE” (conformitatea europeană) pentru subsistemele noi, modernizate sau reînnoite, nu există o reglementare specifică la nivel național pentru evaluarea nivelului de conformitate al liniilor feroviare existente care:
· nu sunt supuse procedurii de verificare „CE”;
· nu fac obiectul unor proiecte de modernizare sau reînnoire;
· sunt exploatate în configurația lor actuală, dar trebuie evaluate din perspectiva conformității cu parametrii de bază ai STI.
      Această lacună normativă generează o serie de probleme practice și instituționale:
· lipsa unui mecanism formalizat de evaluare a infrastructurii existente, ceea ce conduce la abordări neuniforme în practică;
· dificultăți în determinarea nivelului real de conformitate a liniilor existente cu cerințele STI, în special pentru subsistemele de infrastructură și energie;
· limitarea capacității de planificare a investițiilor, în lipsa unor evaluări tehnice standardizate;
· riscuri în procesul decizional, cauzate de lipsa unor documente oficiale (certificate/declarații) care să ateste nivelul de conformitate;
· lipsa trasabilității și a documentației tehnice structurate, în special pentru infrastructura existentă cu durată mare de exploatare.
      Totodată, cadrul normativ actual:
· nu definește noțiuni specifice precum „infrastructură existentă (IE)”, „certificat de demonstrație IE” sau „declarație de demonstrație IE”;
· nu reglementează rolul și cerințele pentru un evaluator independent în contextul evaluării infrastructurii existente;
· nu stabilește cerințe privind documentația tehnică necesară pentru demonstrarea conformității;
· nu conține o listă clară a caracteristicilor tehnice ce trebuie evaluate pentru subsistemele de infrastructură și energie în cazul liniilor existente.
      În lipsa unei astfel de proceduri, nu este posibilă aplicarea unitară a abordării recomandate la nivel european, prevăzută de Recomandarea Comisiei 2014/881/UE, care introduce un mecanism voluntar, dar standardizat, pentru demonstrarea nivelului de conformitate a liniilor existente.
Prin urmare, intervenția normativă este necesară pentru:
· completarea cadrului legislativ existent;
· instituirea unei proceduri clare, transparente și aplicabile;
· asigurarea alinierii la bunele practici europene în domeniul interoperabilității feroviare.
      Adoptarea proiectului va elimina aceste deficiențe, oferind un instrument normativ coerent pentru evaluarea tehnică a liniilor feroviare existente și facilitând integrarea progresivă a sistemului feroviar național în spațiul feroviar european.


	3. Obiectivele urmărite și soluțiile propuse

	3.1 Principalele prevederi ale proiectului și evidențierea elementelor noi

	Proiectul reglementează următoarele aspecte esențiale:
· stabilirea domeniului de aplicare. Procedura se aplică liniilor feroviare existente din cadrul sistemului feroviar național, pentru subsistemele infrastructură și energie;
· caracterul voluntar al procedurii. Se instituie o procedură neobligatorie, care poate fi aplicată de către solicitant pentru evaluarea conformității instalațiilor fixe existente care nu sunt supuse procedurii de verificare „CE”;
· definirea conceptelor specifice. Se introduc noțiuni noi, necesare aplicării procedurii, precum:
infrastructură existentă (IE), demonstrarea conformității prin IE, certificat de demonstrație IE, declarație de demonstrație IE.
· stabilirea cerințelor privind documentația tehnică, se detaliază conținutul minim al documentației tehnice, care trebuie să permită demonstrarea nivelului de conformitate cu parametrii de bază ai STI, inclusiv: descrierea subsistemului, lista standardelor aplicate, condițiile de utilizare și întreținere, dovezi tehnice relevante.
· instituirea rolului evaluatorului independent.
· procedura de evaluare a conformității. 
· stabilirea caracteristicilor tehnice evaluate.

	3.2 Opțiunile alternative analizate și motivele pentru care acestea nu au fost luate în considerare

	        Opțiunile alternative nu au fost luate în considerare.
        S-a decis adoptarea unei proceduri naționale bazate pe Recomandarea Comisiei 2014/881/UE.
        Această opțiune presupune aprobarea, prin hotărâre de Guvern, a unei proceduri clare și standardizate pentru demonstrarea nivelului de conformitate a liniilor feroviare existente, în conformitate cu bunele practici europene.


	4. Analiza impactului de reglementare 

	4.1 Impactul asupra sectorului public

	      Adoptarea proiectului va avea un impact preponderent instituțional și funcțional asupra autorităților publice cu competențe în domeniul transportului feroviar și administratorului infrastructurii.

	4.2 Impactul financiar și argumentarea costurilor estimative

	       Implementarea proiectului nu implică cheltuieli din bugetul public național. 

	4.3 Impactul asupra sectorului privat

	      Impactul asupra sectorului privat este pozitiv, constând în crearea de oportunități economice, îmbunătățirea cadrului de operare și creșterea transparenței și predictibilității.

	4.4 Impactul social

	       Adoptarea proiectului are un impact social indirect, dar semnificativ, prin contribuția la creșterea nivelului de siguranță, calitate și fiabilitate a transportului feroviar.

	4.4.1 Impactul asupra datelor cu caracter personal

	       Proiectul implică prelucrarea limitată a unor date cu caracter personal necesare aplicării procedurii, fără a institui un sistem informațional sau noi mecanisme de prelucrare a acestora. Datele vor fi prelucrate cu respectarea prevederilor legale. 

	4.4.2 Impactul asupra echității și egalității de gen

	       Proiectul este neutru din perspectiva egalității de gen.

	4.5 Impactul asupra mediului

	       Proiectul are un impact indirect pozitiv asupra mediului, prin contribuția la îmbunătățirea stării tehnice și a performanței infrastructurii feroviare.

	4.6 Alte impacturi și informații relevante

	      Proiectul generează efecte complementare pozitive, contribuind la consolidarea cadrului normativ, îmbunătățirea procesului decizional, alinierea la standardele europene, fără a implica riscuri semnificative sau impacturi negative suplimentare.

	5. Compatibilitatea proiectului actului normativ cu legislația UE

	5.1 Măsuri normative necesare pentru transpunerea actelor juridice ale UE în legislația națională

	      Măsurile normative propuse sunt suficiente pentru transpunerea la nivel național a prevederilor relevante din Recomandarea 2014/881/UE și pentru asigurarea alinierii cadrului normativ național la bunele practici europene în domeniul interoperabilității feroviare.

	5.2 Măsuri normative care urmăresc crearea cadrului juridic intern necesar pentru implementarea legislației UE

	Măsurile normative propuse creează un cadru juridic coerent și complet pentru aplicarea la nivel național a Recomandării 2014/881/UE, sprijinind implementarea practică a standardelor europene de interoperabilitate, clarificarea rolurilor și responsabilităților instituționale și dezvoltarea unei infrastructuri feroviare sigure și conforme.


	6. Avizarea şi consultarea publică a proiectului

	          În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului a fost plasat și poate fi accesat pe portalul particip.gov.md:
https://particip.gov.md/ro/document/stages/*/16626 
         Proiectul a fost supus procesului de avizare  prin demersul MIDR cu nr. DGPȘG-2572-18-69-1555 din 16.06.2026, conform prevederilor Legii nr. 100/2017 cu privire la actele normative și a fost plasat pe paginile web www.midr.gov.md pentru consultări publice.
          Proiectul  a fost avizat de următoarele instituții:
         - Ministerul Finanțelor (nr.09/2—03/474/1044 din 02.07.2026); 
         - Ministerul Dezvoltării Economice și Digitalizării (nr.03-2217 din 01.07.2026); 
         - Ministerul Energie (nr.05-1716 din 29.06.2026); 
         - Agenția de Guvernare Electronică (nr.3007-204 din 26.06.2026);
         -Agenția Proprietății Publice (nr.05-04-4700 din 18.06.2026);
         - Î.S. “Calea Ferată din Moldova” (nr.1190 din 25.06.2026);
         -  Cancelaria de Stat, Centrul de Armonizare a Legislației (nr. 31/02-126-7066 din 17.06.2026).
 Proiectul de act normativ a fost expediat spre expertizare către:
         - Centrul Național Anticorupție (nr. 06/2/13138 din 23.07.2026); 
         - Ministerul Justiției (nr. 04/2-8800 din 03.08.2026).

	7.Concluziile experților

	          Proiectul de hotărâre a fost supus expertizei juridice și  expertizei anticorupție în conformitate cu cerințele Legii nr. 100/2017 cu privire la actele normative. 
Rezultatele expertizei juridice efectuate de Ministerul Justiției (nr. 04/2-8800 din 03.08.2026) și ale expertizei anticorupție efectuate de Centrul Național Anticorupție (nr. 06/2/13138 din 23.07.2026) sunt incluse în Sinteza obiecțiilor și propunerilor.

	8. Modul de încorporare a actului în cadrul normativ existent

	        Proiectul procedurii se integrează armonios în cadrul normativ național, fără a necesita modificarea sau abrogarea altor acte normative în vigoare, având rolul de a completa și operaționaliza normele deja existente în domeniul interoperabilității feroviare.

	9. Măsurile necesare pentru implementarea prevederilor proiectului actului normativ

	      Implementarea prevederilor proiectului necesită un set de măsuri organizatorice, tehnice, de instruire și de monitorizare, care să asigure aplicarea corectă, coerentă și eficientă a procedurii, respectând principiile Recomandării UE 2014/881 și standardele naționale relevante.



Viceprim-ministru, ministru                                             Vladimir BOLEA

2

